Kæru foreldraráðsforeldrar ! Hjartans þakkir fyrir góðan undirbúning aðventustundarinnar sem tókst afbragðsvel ! Þakka einnig öllum hinum foreldrunum , nemendum og öðrum fjölskyldumeðlimum sem tóku þátt . Tíundubekkingar fá einnig mikið hrós fyrir veitingarnar sem voru glæsilegar og ljúffengar . Ilmur af heitu súkkulaði fyllti húsið , alls konar jólaföndur var á boðstólum og góð stemning . Á laugardaginn , sem var dagur íslenskrar tungu , var ákaflega ánægjulegt að vera viðstödd verðlaunaafhendingu í Hörpu . Þeir nemendur sem skólar í Reykjavík höfðu tilnefnt tóku á móti viðurkenningarskjali frá Skóla - og frístundasviði ásamt ljóðabók með völdum ljóðum Jónasar Hallgrímssonar . Við erum stolt af Rakel Björgvinsdóttur í 10. bekk sem kennarar Tjarnarskóla tilnefndu til verðlaunanna og óskum henni og fjölskyldu hennar innilega til hamingju .